AUCT วิ่ง 5% เก็งกำไร Q4 โตต่อ รับยอดรถประมูลเพิ่ม โบรกชูเป้า 10.60 บ.
AUCT บวก 5% โบรกชูเป้า 10.60 บ. ชี้กำไรไตรมาส 4/65 โตต่อ รับยอดรถประมูลเพิ่ม รับรู้การปรับค่าดำเนินการรถยนต์เป็น 10,000 บ. เต็มไตรมาส
AUCT บวก 5% โบรกชูเป้า 10.60 บ. ชี้กำไรไตรมาส 4/65 โตต่อ รับยอดรถประมูลเพิ่ม รับรู้การปรับค่าดำเนินการรถยนต์เป็น 10,000 บ. เต็มไตรมาส
24 พ.ย. 2565

ผู้สื่อข่าวรายงานว่า วันนี้ (24 พ.ย.65) ราคาหุ้น บริษัท สหการประมูล จำกัด (มหาชน) หรือ AUCT ณ เวลา 14:47 น. อยู่ที่ระดับ 10.40 บาท บวก 0.45 บาท หรือ 4.52% สูงสุดที่ระดับ 10.40 บาท ต่ำสุดที่ระดับ 9.90 บาท ด้วยมูลค่าการซื้อขาย 52.25 ล้านบาท

บล.โกลเบล็ก ระบุในบทวิเคราะห์ว่า มีมุมมองเชิงบวกต่อผลประกอบการไตรมาส 4/65 ที่คาดจะเร่งตัวดีขึ้นจากงวดเดียวกันของปีก่อน และจากไตรมาสก่อน จากปัจจัยหนุน 2 ประการ คือ (1) สถาบันการเงินทยอยจบโครงการพักชำระหนี้ซึ่งจะทำให้ NPL และปริมาณรถยึดเข้าสู่การประมูลมีโอกาสเพิ่มมากขึ้น และ (2) รับรู้การปรับค่าดำเนินการรถยนต์เป็น 10,000 บาท เต็มไตรมาส (ล่าสุดปรับเมื่อ 1 ส.ค.65) โดยทางฝ่ายวิจัยคงคำแนะนำ “ซื้อ” ราคาเหมาะสม 10.60 บาท